OzLabs/hebrew-wiki-articles huggingface dataset:
ג'סיקה בנג'מין

ג'סיקה בנג'מין
ג'סיקה בנג'מין (אנגלית: Jessica Benjamin; נולדה ב-17 בינואר 1946) היא פסיכואנליטיקאית ופמיניסטית אמריקאית ממוצא יהודי. נודעה בשל התאוריות שפיתחה בנושא האינטרסובייקטיביות בטיפול פסיכולוגי פסיכואנליטי.

== קריירה ==
בנג'מין מרצה בתוכנית לפוסט דוקטורנטים בפסיכותרפיה ופסיכואנליזה באוניברסיטת ניו יורק. במקביל היא מטפלת בגישות טיפול פסיכואנליטיות בקליניקה בניו יורק. בעברה למדה לימודי פמיניזם ומבנה חברתי.

ב-1988 פורסם ספרה "The Bonds of Love: Psychoanalysis, Feminism and the Problem of Domination" (פורסם בעברית ב-2005 בשם "כבלי האהבה"). בספר עסקה בנג'מין ביחסי שליטה והכנעה שקיימים ביחסים בינאישיים, בתהליך הפסיכולוגי העומד מאחוריהם, ובהשפעותיהם השליליות על מערכות יחסים משפחתיות, ארגוניות ומיניות - זאת למרות שמבחינה מודעת מבטאים אנשים בחברה המערבית מחויבות לשוויון ולחופש.

ב-1995 פרסמה בנג'מין את ספרה השני, "Like Subjects, Love Objects: Essays on Recognition, Identification and Difference", בו היא מתארת את הגישה האינטרסובייקטיבית בפסיכואנליזה. כך, למשל, מתוארת התפתחות יחסי התינוק ואמו כמתקדמים בהדרגה לכיוון הכרה של הילד באמו כסובייקט בפני עצמו, בעל רצונות וצרכים משלו, ולא רק כאובייקט המיועד לסיפוק צרכיו של התינוק. בספר ביקרה בנג'מין את התאוריות של אבי הפסיכואנליזה, זיגמונד פרויד, שלטענתה משעתקות ומנציחות את היחסים הפטריארכליים בין המינים, המאופיינים ביחסי שליטה והכנעה, ומשקפים את הקוטביות התרבותית של הרציונליות הגברית מול הפגיעות הנשית. בין השאר, ביקרה בנג'מין את רעיון תסביך אדיפוס על פי פרויד, ופיתחה אותו כך שיכלול גם את מאבקה של האישה על עצמאותה. 

שנתיים מאוחר יותר, ב-1997, פורסם ספרה השלישי, "Shadow of the Other: Intersubjectivity and Gender in Psychoanalysis", בו הרחיבה בנג'מין את התאוריה האינטרסובייקטיבית, ועסקה באהבה ותוקפנות ביחסים בינאישיים. בנג'מין משתמשת במונח אינטרסובייקטיביות על מנת להתייחס לאתגר הספציפי של הכרה בזולת כמרכז שווה ערך של הוויה.  אינטרסובייקטיביות מוסיפה נקודת מבט של יחסי אובייקט, על פיה ניתן למפות את הייצוגים ואת היחסים שלנו על ציר המתח שבין הכרה בזולת לבין שלילתו. חיי הנפש שלנו ממוקמים תמיד על המתח בין התייחסות לאובייקט לבין הכרה בזולת חיצוני, בין מגע עם מציאות חיצונית לבין אומניפוטנטיות. כל מערכת יחסים ניתנת תמיד להגדרה במונחים של תנועה של שלילה והכרה, בכל רגע הזולת מופיע בפנינו כפחות או כיותר אובייקט או סובייקט, או בשילוב כלשהו של השניים.

==לקריאה נוספת==
* ג'סיקה בנג'מין, "כבלי האהבה", הוצאת דביר, 2005.

==קישורים חיצוניים==

* [http://nyih.as.nyu.edu/object/JessicaBenjamin.html ג'סיקה בנג'מין] באתר אוניברסיטת ניו יורק 
* ניצה ירום, [http://www.hebpsy.net/articles.asp?t=0&id=491 "כבלי האהבה" ומעבר להם: על משנתה של ג'סיקה בנג'מין], 20 ביוני 2005, באתר פסיכולוגיה עברית
* ורדה סיון, [http://www.rambam.org.il/רמבם+info/מגזין+אדם/כתבות+לפי+גיליונות/גיליון+מס+1+ינואר+2004/מחיר+הקריירה+של+האישה+המודרנית.htm מחיר הקריירה של האישה המודרנית - בין פרויד לג'סיקה בנג'מין] , ינואר 2004, באתר בית החולים רמב"ם

קטגוריה:פסיכואנליטיקאים אמריקאים
קטגוריה:פסיכואנליטיקאיות יהודיות
קטגוריה:פסיכואנליטיקאים יהודים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פמיניסטיות יהודיות אמריקאיות
קטגוריה:פמיניסטים יהודים אמריקאים
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
Two-spirit

ריקוד טקסי לכבודו של Two-spirit
Two-spirit הוא מושג רחב בקרב שבטים ילידיים באמריקה הצפונית לתיאור חברי שבט השייכים למגדר שלישי, כלומר אינם נופלים להגדרה הבינארית של גבר או אישה, וממלאים תפקידים מסורתיים ייחודיים בחברה ובטקסים בהתאם לכך.

המושג Two-spirit נטבע ב-1990 בכנס הלסביות וההומואים הילידיים הבינלאומי בוויניפג במטרה להחליף את המונח האנתרופולוגי "ברדש", שנחשב למיושן ופוגעני<ref></ref>. המושג החדש לא התקבל באופן גורף וספג ביקורת על כך שהוא מוחק מושגים קיימים לתיאור מגדר שלישי בקהילות ילידיות שונות, כמו גם מתכתב עם עולם המושגים של בינאריות מגדרית מערבית ומרמז על אמונה באנשים שהם "גם גבר וגם אישה".

== ברדש ==
עד המצאת המושג Two-spirit נהגו אנתרופולוגים מערביים להשתמש במילה "ברדש" כשם כולל לכל אדם עם תפקיד מגדרי חריג בעיניהם בשבט ילידי. לרוב הכוונה הייתה לזכרים שהם זיהו כהומוסקסואלים, ביסקסואלים או נשיים במונחים מערביים, אך לעיתים הכוונה הייתה גם לנקבות לסביות, ביסקסואליות או שאינן ממלאות את תפקידן המגדרי לתפיסתם. המונח היה בשימוש נרחב לתיאור מגוון גדול של אנשים, ולעיתים אף יוחס בטעות לאנשים שהם אינטרסקס.

מקור המילה "ברדש" (bardache) בשפה הצרפתית, ומשמעותה "הומוסקסואל פסיבי" או "ילד בזנות". בקרב השבטים הילידיים המושג תמיד נתפס כפוגעני, ובמשך השנים גם אנתרופולוגים החלו להתנער ממנו. כיום Two-spirit החליף אותו כמעט לחלוטין הן בספרות אנתרופולוגית והן בשפה השגורה באנגלית. עם זאת, לשבטים ילידיים רבים בצפון אמריקה יש מילים אחרות משלהם לתיאור המגדר הזה.

== היסטוריה ומחקר ==
עדויות לתופעת ה-Two-spirit קיימות מאז הפיכתה של אמריקה הצפונית לקולוניה ספרדית-פורטוגלית. בתחילה, חוקרים ספרדים, צרפתים ופורטוגלים דיווחו על הימצאותם של גברים ילידיים "רכים" בשבטים השונים, המתנהגים כנשים. חוקר צרפתי בשם דליאטה, כתב מזכר בנושא כבר בשנת 1704.

מחקר אנתרופולוגי ראשון על מגדר זה פורסם ב-1877 על ידי מתיוס וושינגטון, שחקר את שבט ההידטסה. מחקרים נוספים נעשו על ידי ג'יימס אואן דורסבי בשנת 1890, על שבט הסו.

חוקר חשוב נוסף שעסק בנושא הוא אלפרד קרובר, שהחל בשנת 1902, לחקור את שבט הארפהו. קרובר היה ממייסדי המחלקה לאנתרופולוגיה באוניברסיטת קליפורניה, ובעקבות ממצאיו כתב עבודת מחקר מקיפה על שבטי קליפורניה. עבודת מחקר זו היוותה את ההשראה לספר מדע בדיוני מצליח משנת 1969, צד שמאל של החושך, שנכתב על ידי אורסולה לה גווין, בתו של קרובר. עלילת הספר מספרת על עולם בו מתקיימת מערכת מינית מסובכת, בה אינדיבידואלים יכולים לשנות את מינם במהלך חייהם. ספר זה הביא לתודעת הציבור העולמי את המגדר השלישי הילידי ומאפייניו.

== ראו גם ==
* קאסטת ההיג'רה
* ח'נית'

== לקריאה נוספת ==
<div style="direction: ltr;">
* Epple, C.(1998): Coming to Terms with Navajo "nádleehí": A Critique of "berdache," "Gay," "Alternate Gender," and "Two-spirit". American Ethnologist, Vol. 25, No. 2, pp. 267-290.
* Hauser, R.E.(1990): The Berdache and the Illinois Indian Tribe during the Last Half of the Seventeenth Century. Ethnohistory, Vol. 37, No. 1, pp. 45-65.
* Hill, W.W.(1935): Note on the Pima Berdache, American Anthropologist, New Series, Vol. 40, No. 2, pp. 338-340
* Jacobs, S.; Thomas, W.; Lang, S.(1997): Two-spirit people: Native American gender identity, sexuality, and spirituality. Urbana, Vol. 4, pp. 12-36.
</div>

==הערות שוליים==

קטגוריה:מגדר
קטגוריה:טרנסג'נדר
קטגוריה:אינדיאנים
ג'ף דנהאם

גֶּ'ף דָּנְהַאם (באנגלית: Jeff Dunham; נולד ב-18 באפריל 1962 בדאלאס שבטקסס) הוא קומיקאי סטנד-אפ ופיתום אמריקני.

== ביוגרפיה ==
דנהאם מרבה להשתתף במופעי יחיד, וכן בתוכניות האירוח "טונייט שואו", "לייט שואו עם דייוויד לטרמן" ו"קומדי סנטרל מציג", מהם אף צולמו שלושה ספיישלים שאותם הוא הפיק וכתב בעצמו. בנוסף, הוא כותב את מרבית החומר למופעים שלו. כסטנדאפיסט, דנהאם מפעיל בובות תיאטרון ומדבב אותן מבלי להניע את שפתיו; באופן זה דנהאם מבצע ראיונות פיקטיביים ומערכונים קבוצתיים במופעי יחיד.

בניגוד למפעילי בובות אחרים, שמפיקים את קולה של הבובה בלא להניע את שפתיהם, דנהאם אינו יושב כאשר הבובות יושבות על ברכיו אלא עומד לצד הבובות. הבובות של דנהאם, בניגוד לבובות אחרות של מפעילים המופיעים לצד בובותיהם, אינן בעלות מראה ילדותי וחביב, אלא הן דמויות גרוטסקיות. חלק מהדמויות האלה קבועות וחלק מתחלפות ממופע למופע. אחדות מהבובות הקבועות הן בובת הזקן הרגזן "וולטר", בובת סוטה המין "פינאט", בובת המחבל המתאבד "אחמד הטרוריסט המת" ובובת הפלפל המקסיקני החריף "חוסה חאלאפניו על מקל", שמוצג כסוג של אויב של פינאט. בובות שמישות פחות הן בובת הנער השיכור "באבה ג'יי", בובת גיבור העל "מרווין הסופרגיבור" ובובת האמרגן האפרו-אמריקני "סוויט דאדי די". בין הבובות שהופיעו באופן חד פעמי הייתה בובת תולעת, בובת בנו של אחמד, אחמד ג'וניור ובובה של ג'ף דנהאם עצמו.

בהתחלה אחמד חשב שהוא חי, ושהעצמות שלו הן פצע פתוח. הוא מת כשהוא ענה לטלפון בזמן שהוא מילא דלק.

לפי מגזין סלייט, דנהאם הוא "הקומיקאי המועדף על אמריקה". הופעותיו הן הנצפות ביותר בקרב צעירים ומבוגרים כאחד, והספיישל האחרון שלו היה הנצפה ביותר בתולדות רשת קומדי סנטרל. הרשת החתימה אותו לחוזה של סדרת הופעות וכיכוב בתוכנית אירוח משלו.

ב-2014 דיבב את דמותו של חולד בסרט האנימציה "שודדי הפיצוחים" וב-2017 שב לדובב אותו בסרט ההמשך "שודדי הפיצוחים 2: טבעי להשתגע".

==פילמוגרפיה==
* 2022: הזמר במסכה (בתור עצמו)
* 2017: שודדי הפיצוחים 2: טבעי להשתגע (דיבוב)
* 2017: דרדסים: הכפר האבוד (דיבוב)
* 2011: Jeff Dunham: Controlled Chaos
* 2008: Jeff Dunham's Very Special Christmas Special
* 2007: Jeff Dunham: Spark of Insanity
* 2006: Jeff Dunham: Arguing with Myself
* 2003: Comedy Central Presents

==קישורים חיצוניים==

* 

* 

==הערות שוליים==

קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:בוגרי אוניברסיטת ביילור
קטגוריה:משתתפי הזמר במסכה (תוכנית טלוויזיה אמריקאית)
קטגוריה:אמריקאים שנולדו ב-1962
לופית

לוּפִית (שם מדעי Arisarum) הוא סוג צמח במשפחת הלופיים. שמו העברי מרמז על דמיונו לסוג הקרוב לוף. בארץ ישראל גדל מין אחד מסוג זה כצמח בר - לופית מצויה, הידועה גם בכינויה העממי מטה אהרון.

==תיאור כללי==
הסוג לופית כולל 4 מיני גאופיטים, שתפוצתם בעיקר ים תיכונית. הם גדלים באזורים חמים, סלעיים, בבתה ותחת עצים.

השם העברי, כאמור, נגזר מהשם "לוף" בתוספת סופית הקטנה, לציון המידות הקטנה של מיני הסוג בהשוואה לצמחים אחרים ממשפחת הלופיים. השם המדעי Arisarum מזכיר אף הוא את שם הסוג לוף (arum), אולם מקורו לטיני קדום, והטיה שלו נזכרת עוד בכתביו של פליניוס הזקן, כשם שמתייחס לצמח ממשפחת הלופיים, אם כי לא ברור אם הכוונה דווקא לסוג זה.

==תיאור מורפולוגי==
מיני הלופית הם עשבים רב-שנתיים בעלי איבר אגירה תת-קרקעי מטיפוס פקעת או קנה-שורש. עלי הצמח ארוכי-פטוטרת, וטרפיהם רחבים יחסית ואופייניים למשפחה.

תפרחת הלופית אופיינית למשפחה מבחינה מורפולוגית, אך בשונה משאר סוגי המשפחה המיוצגים באגן הים התיכון, המתחל צבעו בהיר, ואין הוא מפיק ריח תסיסה או פגרים. המתחל צינורי, צבעיו ירוק ולבן לרוב בדגם מפוספס. השזרה מעוטת פרחים יחסית, וחסרת פרחים עקרים. הפריחה חלה עם לבלוב העלים. יחסי הגובה שבין התפרחת לעלים מהווים את אחד מנתוני ההגדרה החשובים לסוג זה.

פרי הלופית הוא מטיפוס ענבה המכילה מספר מועט של זרעים.

==מיני הסוג==
225px
מובאים לפי סדר סיסטמטי

*Arisarum vulgare – לופית מצויה – המין רחב-התפוצה ביותר בסוג, והיחיד המיוצג בצמחיית ארץ ישראל.
*Arisarum simorrhinum
*Arisarum aspergillum
*Arisarum proboscideum

==לקריאה נוספת==

* כח יעקב, (1983). החי והצומח של ארץ ישראל כרך 11, הוצאת משרד הביטחון, תל אביב, עמ' 299–300.
* נעמי פיינברון-דותן ואבינעם דנין. (1991). המגדיר לצמחי בר בארץ-ישראל, ירושלים, הוצאת כנה, עמ' 903. 
*כח, יעקב. (1988). הלופיים בישראל. רֹתם – כתב עת לנושאי שדה בוטניים בארץ ישראל, כרך 35, עמ' 33–35.

==קישורים חיצוניים==

* [http://www.aroid.org/genera/generapage.php?genus=arisarum הסוג לופית], באתר אגודת חובבי הלופיים הבינלאומית 
* [http://www.tapuz.co.il/blog/ViewEntry.asp?EntryId=1898992 לופית מצויה] בבלוג של 'עננת' 

קטגוריה:צמחים שתוארו ב-1754
קטגוריה:טקסונים שתוארו בידי פיליפ מילר
קטגוריה:לופיים
קטגוריה:צמחי מרפא
Killers

Killers ("רוצחים") הוא אלבומה השני של להקת ההבי מטאל הבריטית איירון מיידן, שיצא לאור ב-2 בפברואר 1981. אלבום זה היה הראשון בו הופיע הגיטריסט אדריאן סמית', והאחרון בו השתתף הסולן פול דיאנו, שפוטר מהלהקה כתוצאה מצריכת אלכוהול וסמים. היה זה גם אלבום הבכורה של המפיק מרטין בירץ', שהפיק את שאר אלבומי הלהקה עד לאלבומם Fear of the Dark משנת 1992.

הסינגל "Wrathchild" הוא המפורסם מבין שירי האלבום, והוא מופיע כמעט בכל הופעה של הלהקה.

האלבום שונה מקודמו בכך שנכתבו לפחות שני קטעים אינסטרומנטליים בידי בסיסט הלהקה וכותב השירים הראשי שלה, סטיב האריס, בעזרתם של שאר חברי הלהקה. כל השירים, פרט ל-"Murders in the Rue Morgue" ול-"Prodigal Son", נכתבו טרם יצא אלבום הבכורה Iron Maiden, והם בוצעו מחדש לאחר הצטרפותו של סמית'.

השיר "Murders in the Rue Morgue" מבוסס על ספר מאת אדגר אלן פו. שם הרחוב הוא בדיוני, והוא ממוקם בפריז.

לאחר שחרור האלבום הלהקה יצאה לסיבוב הופעות לקידומו. לראשונה מאז הקמתה, הלהקה הופיעה באמריקה.

== רשימת השירים ==

== השתתפו באלבום ==
* דייב מארי - גיטרה חשמלית
* אדריאן סמית' - גיטרה חשמלית
* סטיב האריס - גיטרה בס
* פול דיאנו - סולן
* קלייב בור - תופים

==קישורים חיצוניים==

קטגוריה:אלבומי 1981
קטגוריה:אלבומי איירון מיידן
קטגוריה:אלבומים באנגלית
קטגוריה:אלבומי חברת EMI
Somewhere In Time

Somewhere in Time ("היכנשהו בזמן") הוא אלבום האולפן השישי של להקת ההבי מטאל הבריטית איירון מיידן. האלבום יצא לאור ב־29 בספטמבר 1986 תחת חברת התקליטים EMI באירופה, וקפיטול רקורדס בארצות הברית. האלבום יצא לאחר צמד האלבומים המצליח Powerslave ו־Live After Death, והוא הראשון להכיל סינתיסייזר גיטרות. אל מלאכת כתיבת האלבום, שעד עתה הייתה מנת חלקו של הבסיסט סטיב האריס, הצטרף אדריאן סמית'.

שניים משירי האלבום, "Wasted Years" ו-"Heaven Can Wait" מבוצעים עדיין על ידי הלהקה בהופעות חיות.

האלבום הגיע למקום השלישי במצעד האלבומים הבריטי, ולמקום 11 במצעד הבילבורד 200 האמריקני.

== רשימת שירים ==

== השתתפו באלבום ==
* ברוס דיקינסון - סולן
* דייב מארי - גיטרה חשמלית
* אדריאן סמית' - גיטרה חשמלית
* סטיב האריס - גיטרה בס
* ניקו מק'בריין - תופים

==קישורים חיצוניים==

קטגוריה:אלבומי 1986
קטגוריה:אלבומי איירון מיידן
קטגוריה:אלבומים באנגלית
קטגוריה:אלבומי חברת EMI
Geni

Geni הוא אתר גנאלוגי המהווה גם רשת חברתית מקוונת.

האתר עלה לרשת האינטרנט ב-16 בינואר 2007 בגרסת בטא. נכון לדצמבר 2010 נרשמו לשירות למעלה מ-5.8 מיליון משתמשים שיצרו למעלה מ-98.6 מיליון פרופילים של קרובי משפחתם. לדברי מפעילי האתר, בג'ני יש מספר הקשרים הגדול ביותר מבין אתרי האינטרנט העוסקים בנושא וזאת בזכות מנוע גרפי ומנוע חיפוש פנימי מובנה. מנוע החיפוש מחפש מאפיינים דומים ובראשם כתובות דואר אלקטרוני. אם נמצאת זהות בין פרופילים בעצי משפחה שונים מקבלים מעלי הפרופילים הצעת איחוד היוצרת (אם מאשרים אותה) עץ משפחה נרחב.

המשקיעים במיזם הם קרן הון הסיכון Charles River Ventures שהשקיעה כ-10 מיליון דולר וקרן הון הסיכון "The Founders Fund", שהשקיעה עד סוף 2008 כ-1.5 מיליון דולר.

כל משתמש רשום יכול להזמין לעץ המשפחה שלו קרובי משפחה, המזוהים בעזרת כתובת הדואר האלקטרוני. הזנת כתובת שולחת הזמנה באופן אוטומטי.

בנובמבר 2012 נרכשה Geni על ידי MyHeritage.

ב-11 בינואר 2016, כמות הפרופילים באתר עברה את המאה מיליון.

== סוגי מנויים ==
בתחילתו האתר אפשר שימוש בחינם ברוב השירותים שלו. אך לקראת סוף 2011 האתר הגביל את החינמיות של שירותים אלו. סוגי המנויים באתר:
* "מנוי בסיסי": מאפשר העלאה של עד 1GB של תמונות ווידאו
* "מנוי פלוס": מאפשר העלאה של עד 2GB של תמונות ווידאו, תמיכה ישירה של צוות ג'ני וחיפוש בכלל הפרופילים באתר
* "מנוי מתקדם": בנוסף למה שמאפשר "מנוי פלוס", מנוי זה מאפשר העלאה בלתי מוגבלת של תמונות ווידאו ומיזוג-עצים

בהתחלה שני סוגי המנויים הראשונים הגבילו גם את מספר בני המשפחה שניתן להוסיף, אך הגבלה זו הוסרה לקראת סוף 2012.

== קישורים חיצוניים ==

* 

==הערות שוליים==

קטגוריה:אתרים מבוססי תוכן משתמש
קטגוריה:גנאלוגיה
קטגוריה:רשתות חברתיות מקוונות
קטגוריה:אתרי אינטרנט שהושקו ב-2007
אמנון מצוי

אמנון מצוי (שם מדעי: Coptodon zillii) הוא מין של דג ממשפחת האמנוניים שבסדרת הדקראים והוא חלק מקבוצת דגי האמנון הלא-טקסונומית. דג זה נפוץ במימי אפריקה והמזרח התיכון לרבות ישראל בה הוא מצוי בעיקר בכנרת, וכן בנהר הירדן. הדג מוכר בשם מושט עדדי .

== מאפיינים ==
אורך הדג עד 40 ס"מ והוא בעל ראש גדול, שפתיים מגודלות וסנפיר גבי היוצר מפרש קשתי עד לסנפירי השת המוגבהים. הזנב קטן בהרבה אך שריר ועוזר לדג לנוע קדימה. צבעו חום-ירקרק כשהקשקשים מובלטים והסנפירים כחלחלים. הבטן לבנה ותחתית הראש ורודה-אדומה.

הדג שוכן במקווי מים עומדים, נהרות איטיים ולעיתים נמצא אפילו בלגונות לצד החוף. בדלתת הנילוס הדג מגיע כמעט עד לחוף, מה שהופך אותו לאחד ממיני האמנוניים הנדירים החיים במים מלוחים או מליחים. הדג יכול לשרוד גם במים בטמפרטורה של מעל 36 מעלות.

הדג ניזון מאצות ומזואופלנקטון שהוא מסנן עם לסתותיו. הצעירים טורפים זחלי חרקים.

כמו מרבית האמנוניים זהו מין מונוגמי והנקבה בונה קן ומטילה בו ביצים.

==קישורים חיצוניים==

==הערות שוליים==

קטגוריה:בעלי חיים שתוארו ב-1848
קטגוריה:טקסונים שתוארו בידי פול גרווה
קטגוריה:אמנוניים
קטגוריה:דגי מאכל
קטגוריה:ארץ ישראל: דגים
קטגוריה:דגים אאוריהלינים
קטגוריה:צפון אפריקה: דגים
Sinatra and Strings

Sinatra and Strings הוא אלבום מאת הזמר האמריקני פרנק סינטרה. זהו אלבום האולפן ה-31 של סינטרה, והרביעי שיצא בחברת ההקלטות רפרייז רקורדס.

האלבום מכיל בלדות רומנטיות והוא נחשב לאחד מאלבומיו החושניים ביותר של סינטרה. קולו הקטיפתי והליווי התזמורתי הכבד התאימו לבלדות, שלחלקן היה זה הביצוע השני של סינטרה.

היה זה האלבום הראשון עם המעבד המוזיקלי דון קוסטה. האלבום זכה להצלחה מסחרית והגיע למקום החמישי במצעד המכירות האמריקני.

== משתתפים ==
* פרנק סינטרה - קולות
* דון קוסטה - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
אלקאיד

אלקאיד (בכתיב לועזי: Alkaid מערבית "המוביל"), נקרא גם בנטנאש או η (אטא) בדובה הגדולה, הוא הכוכב בקצה הזנב של הדובה הגדולה (או בקצה היצול של העגלה הגדולה). לאלקאיד דרגת בהירות נראית 1.84, והוא הכוכב השלישי בבהירותו בדובה הגדולה ואחד הכוכבים הבהירים בשמים. 

ציון באייר η (אטא) ניתן לו מכיוון שיוהאן באייר ציין את שבעת כוכבי הקבוצה הבהירים על פי מיקומם ממערב למזרח ולא על פי בהירותם. מקור שני השמות של הכוכב מתייחס לזיהוי עתיק של הקבוצה כשלוש מקוננות (הכוכבים אלקאיד, מיזר ואליות) העומדות ליד מיטת המת (הכוכבים דובהה, מראק, פקדא ומגרז). שמו המלא של הכוכב בערבית היה "אל-קאיד בנאת אל-נאש", כלומר המקוננת המובילה, וממנו נגזרו שני השמות.

אלקאיד מהווה את כוכב התקן לפיו מוגדרת המחלקה הספקטרלית B3V.

==תכונות==
אלקאיד הוא כוכב הסדרה הראשית כחול, מסוג ספקטרלי B3. הכוכב נמצא במרחק של 101 שנות אור והוא בעל מסה של כ-6 מסות שמש ורדיוס כמעט פעמיים רדיוס השמש. בהירות נראיתו היא מדרגה 1.86 והוא מאיר בעוצמה של פי 150 מעוצמת ההארה של השמש באור נראה ופי 700 בתוספת הקרינה בתחום העל-סגול, הנוצרת בשל טמפרטורת פני השטח הגבוהה שמגיעה לכ-20,000 קלווין. לו היה הכוכב חם מעט יותר הוא היה פולט קרינת X שנוצרת מהתנגשות של ענני גז הנפלטים ממנו במהירויות גבוהות.

בעוד שמרבית הכוכבים הבהירים בקבוצת הדובה הגדולה נמצאים במרחק דומה, נעים יחד והם בעלי מאפיינים ספקטרלים דומים, אלקאיד, בדומה לדובהה, אינו חלק מהם. הוא רחוק יותר, חם יותר ונע בכיוון אחר משאר הכוכבים, מה שיגרום בעתיד להתפרקות הקבוצה.

==קישורים חיצוניים==

* [http://stars.astro.illinois.edu/sow/alkaid.html אלקאיד באתר של ג'ים קלר]
* 

קטגוריה:כוכבי הסדרה הראשית מסוג B
קטגוריה:קבוצת הכוכבים הדובה הגדולה
קטגוריה:כוכבים בהירים
Ogg

אוג (Ogg) הוא פורמט מכל לקובצי מולטימדיה. הוא משמש, לדוגמה, לקובצי קול בקידוד Vorbis או FLAC, לקובצי וידאו בקידוד תאורה (מקודד), ועוד. הוא פותח על ידי קרן Xiph.

== השם ==
שמו של הפורמט נגזר מהפועל "ogg" ששימש בעגה של משחק המחשב Netrek לתיאור של ביצוע פעולה בכוח רב. בתחילת פיתוח התוכנה (בשנת 1993) פעולות דחיסת הקול דרשו כמעט את כל עוצמת המעבד ממחשבו של המחבר. טעות נפוצה היא שהפורמט נקרא על שם המכשפה נני אוג (Nanny Ogg) מהסדרה עולם הדיסק של טרי פראצ'ט, מכיוון שגם וורביס קרוי על שם דמות מספר בסדרה.

במקור נקרא כל הפרויקט "אוג וורביס". בהמשך, עקב הוספת רכיבים רבים אחרים, התייחד השם אוג לשם המכל, והוקמה קרן Xiph שמייצגת כיום את הפרויקט המקורי.

== סיומת ==
קובץ אוג יכול להכיל סוגי מידע שונים. במקור כולם השתמשו בסיומת ogg, (כלומר .ogg). כיום משמשת הסיומת oga לקובצי קול בקידוד וורביס. קובצי וידאו (בקידוד תאורה או דיראק, עם קול בקידוד וורביס) משתמשים בסיומת ogv.

== קישורים חיצוניים ==

* 
* [http://xiph.org/ogg/ דף הבית של אוג] באתר קרן Xiph.

== הערות שוליים ==

קטגוריה:פורמטים דיגיטליים
קטגוריה:תוכנה חופשית
סרגיי מוניה

סרגיי אלכסנדרוביץ' מוניה (ברוסית: Сергей Александрович Моня; נולד ב-15 באפריל 1983 בסראטוב, ברית המועצות) הוא כדורסלן רוסי המשחק עבור זניט סנקט פטרבורג ונבחרת רוסיה. גובהו 2.05 מטר. משחק בעמדת הקלע והסמול פורוורד.

==קריירת מועדונים==
מוניה החל את הקריירה המקצוענית בקבוצת הליגה הרוסית השנייה, חימיק אנגלס. לאחר חצי שנה, הוא עבר לאבטודור סראטוב ששיחקה אז בליגת העל הרוסית. במדי הקבוצה, ערך הופעות מרשימות וסיים את העונה עם ממוצעים של כ-14 נקודות וכ-4 כדורים חוזרים למשחק. עקב יכולת זאת, חתם בחימקי מוסקבה, אחת מקבוצות הפאר ברוסיה. עם זאת, מוניה מיעט לשחק ואף פעמים רבות לא נכלל בסגל המועדון.

בעקבות זאת, לאחר עונה אחת במדי חימקי חזר לקבוצתו לשעבר, אבטודור סראטוב. לאחר מכן, מוניה עבר לצסק"א מוסקבה, לאחר עונה מרשימה במדי אבטודור שכללה העפלה לחצי גמר הפלייאוף ולמקום הרביעי בליגה. מוניה שיחק עבור צסק"א במשך שלוש עונות והיה שותף לזכייתה בשלוש אליפויות רצופות, גביע רוסי אחד ולשלוש העפלות רצופות לפיינל פור היורוליג.

באוקטובר 2005, מוניה החל בקריירת NBA, לאחר שבקיץ 2004 נבחר על ידי הפורטלנד טרייל בלייזרס מהמקום ה-23 בסיבוב הראשון. מוניה מיעט לשחק ובפברואר 2006 הועבר בעסקה של שלוש קבוצות אל הסקרמנטו קינגס. למרות זאת, מוניה שיחק רק בשלושה משחקים ולבסוף שוחרר מסגל הקניגס ב-26 ביולי אותה שנה. לאחר מכן, חזר למדינת הולדתו, רוסיה, כשסיכם במדיה של דינמו מוסקבה.

במדיה של דינמו מוסקבה הפך מוניה לאחד השחקנים היותר מעורכים בקבוצה ולסגן-הקפטן במשך שלוש עונותיו במועדון. למרות, שבמשך זמן זה לא הוביל את המועדון לזכייה בתואר. בעונתו השלישית, מוניה, קבע ממוצעי שיא שקלע כ-12 נקודות והוריד 4.8 כדורים חוזרים.

ב-2010 חתם בחימקי מוסקבה וב-2011 זכה עם הקבוצה בליגה המאוחדת של VTB.

==נבחרת לאומית==
מוניה היה חבר בנבחרות הצעירות של רוסיה (עד 19 ועד 21) וכיום חבר בסגל הנבחרת הלאומית של רוסיה. מוניה שותף עם הנבחרת בזכייתה במדליית הזהב באליפות אירופה 2007.

== קישורים חיצוניים ==

* [http://www.nba.com/playerfile/sergei_monia/ דף השחקן] באתר ה-NBA
* [http://www.eurocupbasketball.com/ulebcup/home/on-court/players/showplayer?clubcode=dyn&pcode=BFX דף השחקן] באתר היורוקאפ

קטגוריה:מדליסטים אולימפיים רוסים
קטגוריה:כדורסלנים רוסים
קטגוריה:כדורסלני נבחרת רוסיה
קטגוריה:כדורסלני אבטודור סראטוב
קטגוריה:כדורסלני חימקי
קטגוריה:כדורסלני צסק"א מוסקבה
קטגוריה:כדורסלני זניט סנקט פטרבורג
קטגוריה:כדורסלני פורטלנד טרייל בלייזרס
קטגוריה:כדורסלני סקרמנטו קינגס
קטגוריה:כדורסלני דינמו מוסקבה
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת לונדון (2012)
קטגוריה:בחירות דראפט של פורטלנד טרייל בלייזרס
קטגוריה:רוסים שנולדו ב-1983
דיוקן משפחת ונדראמין

דיוקן משפחת ונדראמין הוא דיוקן מעשה ידי האמן מתקופת הרנסאנס טיציאן, שצויר בין השנים 1543–1547. היצירה מוצגת כיום בגלריה הלאומית, בלונדון שבממלכה המאוחדת.

==היסטוריה==
היצירה הוזמנה על ידי משפחת ונדראמין - ממשפחות האצולה של ונציה. ביצירה מוצגים האחים אנדראה וגבריאל ונדראמין, ושבעת בניו של אנדראה.

שני האחים ניצבים משמאל למזבח שעליו הצלב האמיתי, מימין המזבח מצוירים שלושה מילדיו של אנדראה, ומשמאל לשני האחים ארבעת הבנים האחרים. 

אף שבעת יצירת התמונה הפרש הגילאים בין האחים היה שלוש שנים בלבד, ההפרש המתואר בתמונה בין האחים רב ביותר (האחד מתואר כאיש זקן בעוד שהשני מתואר כאיש צעיר), ולכן לא ברור מי מהאחים הוא אנדראה (הבוגר) ומי הוא גבריאלה (הצעיר).

אזכור הצלב האמיתי בתמונה מזכיר אירוע שהתרחש בשנת 1370. אירוע זה תואר גם על ידי אמנים אחרים בהם ויטוריו קרפאצ'ו וג'נטיל בליני (ציורים המוצגים בגלריית האקדמיה שבוונציה). במהלך תהלוכה דתית נפל רסיס מהצלב האמיתי לתוך אחת מתעלות ונציה. הצלב לא טבע ונשאר לצוף דרך נס (על אף המשקל הרב של כלי הזהב בו הוחזק) אולם אף אחד מהאנשים שקפצו אל המים וניסו להרימו לא הצליח. רק כאשר אנדראה ונדראמין, מאבות אבותיו של מזמין היצירה קפץ למים, הוא הצליח למשות את הצלב.

היצירה נותרה בוונציה עד שנת 1636 עת נרכשה על ידי אנתוני ון דייק, ולאחר מותו של ון דייק נרכשה על ידי רוזן נורת'מברלנד ונשמרה באחוזת הרוזנים עד שנת 1929 עת הועברה לגלריה הלאומית שבלונדון.

==קישורים חיצוניים==

*[http://arts.guardian.co.uk/portrait/story/0,,740351,00.html ג'ונתן ג'ונס, "דיוקן משפחת ונדראמן"] כתבה בעיתון הגארדיאן.

== הערות שוליים==

קטגוריה:טיציאן
קטגוריה:אוספי הגלריה הלאומית (לונדון)
פאולוס השלישי ונכדיו אלסאנדרו ואוטאביו פארנזה

פאולוס השלישי ונכדיו אלסאנדרו ואוטאביו פארנזה (באיטלקית: Paolo III e i nipoti Alessandro e Ottavio Farnese) הוא שמו של דיוקן מעשה ידי הצייר האיטלקי מתקופת הרנסאנס טיציאן, שצויר בשנת 1546. היצירה מוצגת כיום בגלריה די קאפודימונטה בנאפולי שבאיטליה.

היצירה מתארת את האפיפיור פאולוס השלישי יושב על כיסאו, שמשמאלו של האפיפיור (בימין היצירה) מצויר אוטאביו פארנזה, דוכס פארמה כורע על ברכו, ומאחורי האפיפיור (משמאל היצירה) מתואר נכדו השני, אלסאנדרו, הקרדינל.

היצירה ידועה בריאליזם שלה, ובתיאור האפיפיור בימיו האחרונים בהיותו זקן, חולה ועייף.

==ראו גם==
*דיוקן פאולוס השלישי

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טיציאן
קטגוריה:ציורים מהמאה ה-16
גדיר

גדיר (בפרסית: غدیر, תעתיק מדויק: ע'דיר) היא סדרת צוללות ננסיות המיוצרות באיראן. הסדרה נקראת על שם ע'דיר ח'ם, אירוע מכונן עבור השיעים, בו, על פי המסורת, הכתיר הנביא מחמד את עלי בן אבי טאלב ליורשו, בקרבת מעיין חם בערב הסעודית. 

ב-24 בנובמבר 2007 הכריז אדמירל-משנה חביבולה סיארי מחיל הים האיראני כי ב-28 בנובמבר תוכנס לשימוש צוללת מסדרת גדיר מתוצרת איראן. הוא ציין כי הצוללת מצוידת במיטב הציוד הצבאי והטכנולוגי, וכי היא שקולה ביכולותיה לצוללות זרות. קדמה לסדרה זו צוללת מסדרת נהנג ("לווייתן") שהושקה בשנת 2006.

בשירות חיל הים האיראני נמצאות לפחות שבע צוללות מסדרה זו. לא קיים מידע מאומת על מפרטי הצוללת, אולם ההערכות הן שמדובר בצוללת שמסתה בין 120 ל-150 טון ואורכה כ-20 מטרים. צוללות הגדיר מונעות על ידי מנוע דיזל-חשמל. הי אמצוידת בטילי Jask-2.

==קישורים חיצוניים==

* [https://web.archive.org/web/20100525160751/http://www.irandefence.net/showpost.php?s=0e011395234049460967869613d358b1&p=7528&postcount=1 תמונות הגדיר] באתר סוכנות הידיעות הרשמית של איראן
* [http://www.presstv.ir/detail.aspx?id=96674&sectionid=351020101 ידיעה על כניסה לשירות של צוללות גדיר], Press TV

קטגוריה:דגמי צוללות
קטגוריה:אמצעי לחימה איראניים
יצחק קריב (קרדיולוג)

יצחק קריב (15 ביולי 1907 – 11 באוקטובר 1980) היה מראשוני הקרדיולוגים בארץ ישראל, פרופסור לקרדיולוגיה באוניברסיטת תל אביב, מייסד ומנהל מכון הלב בבית החולים תל-השומר.

== ביוגרפיה ==
יצחק קריב נולד בפאביאניצה, פרוור של לודז' בפולין, כבנם השני של שלמה ודבורה קרקובסקי. ב-1925 סיים בהצטיינות לימודי עברית ויהדות בגימנסיה העברית ההומנית בלודז'. מטעמים ציוניים החליטו הוא ואחיו הבכור אברהם לנסוע לצרפת, וללמוד שם מקצועות שיוכלו להועיל בארץ ישראל.

עד קיץ 1926 למד כימיה, פיזיקה ומדעי הטבע בגרנובל. משם עבר לפריז, ולמד רפואה באוניברסיטת הסורבון. סיים את לימודיו בשנת 1933, ועלה לארץ ישראל בשנת 1934. קיבל רישיון רופא מספר 1654 של ארץ ישראל.

עבד כרופא בבית החולים הדסה בתל אביב במחלקה פנימית. ב-8 בדצמבר 1938 נשא לאשה את גוטה בולבה מלודז'. ב-11 בנובמבר 1944 נולד בנו היחיד, עו"ד ד"ר עודד קריב.

ב-1 בספטמבר 1943 התגייס לצבא הבריטי; שירת במצרים, בעיראק ובהודו, עד שחרורו בתום מלחמת העולם השנייה.

עם קום המדינה, במאי 1948, התגייס לחיל הרפואה ושירת בו עד 30 בספטמבר 1965. תחילה עבד בבית החולים דג'אני, ואחר כך בבית החולים תל-השומר.

בשנת 1951 נשלח להשתלם בקרדיולוגיה בשיקגו. כששב ארצה הקים את מכון הלב בביתן 22 של בית-החולים הממשלתי והצבאי בתל-השומר, ועמד בראשו עד לפרישתו לגמלאות בשנת 1977.

קריב היה ממייסדי ענף הקרדיולוגיה בישראל; הוא העמיד שורה ארוכה של תלמידים, ולמעשה כל הקרדיולוגים בישראל הם תלמידיו או תלמידי-תלמידיו. היה יו"ר החברה הקרדיולוגית בישראל, ופרסם מאמרים מקצועיים רבים.

לצד עבודתו בבית-החולים תל-השומר והשירות בצה"ל, היה רופא ראשי בחברת הביטוח "שילוח", יועץ באגף השיקום של משרד הביטחון, יועץ קרדיולוגי של "אל על", פרופסור בפקולטה לרפואה של אוניברסיטת תל אביב, ורופא אישי של כמה מראשי המדינה, כולל ראש הממשלה דוד בן-גוריון. עסק בפרקטיקה פרטית, ולעיתים קרובות נקרא לחו"ל לטפל בחולים שמצבם היה קשה. אחרי מלחמת ששת הימים התנדב יום בשבוע לטפל בחולי-לב מרצועת עזה בבית-החולים שיפא בעזה.

נפטר מהתקף לב בביתו בתל אביב ב-11 באוקטובר 1980. נקבר ב- בית העלמין קריית שאול.

== חיים אישיים ==
בן-דודו הוא יצחק קריב, שהיה ראש עיריית ירושלים בשנים 1952-1955.
==הערות שוליים==

קטגוריה:קרדיולוגים ישראלים
קטגוריה:רופאים ביישוב
קטגוריה:ישראלים ילידי פולין
קטגוריה:אנשי העלייה החמישית
קטגוריה:בעלי תואר דוקטור מאוניברסיטת פריז
קטגוריה:סגל המרכז הרפואי ע"ש חיים שיבא - תל השומר
קטגוריה:מתנדבי היישוב לצבא הבריטי
קטגוריה:סגל אוניברסיטת תל אביב: רפואה
קטגוריה:סגל בית החולים הדסה תל אביב
קטגוריה:רופאים צבאיים ישראלים
קטגוריה:רופאים צבאיים בריטים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1907
קטגוריה:ישראלים שנפטרו ב-1980
תיאטרון הצפון

[[סמליל התיאטרון קודם לרכישתו בידי גדי צדקה ב-2020]]
תיאטרון הצפון הוא אולם תיאטרון ישראלי השוכן בקריית חיים. משמש אולם הבית של התיאטרון העברי.

== היסטוריה ==
תיאטרון הצפון, הנמצא בקרית חיים, הוקם כעסק פרטי ב-1994 במבנה ששימש קודם לכן כ"בית העם" של הקריה. מאז היווסדו, נוהל המקום במשך כ-12 שנה על ידי אבנר מכטינגר ולאחריו, בשנים 2006–2010, נוהל על ידי ניצה בן צבי (לימים מנכ"לית תיאטרון חיפה). מלבד אולם ובו 1,105 מקומות ישיבה ומבואה, בבניין פועלים בית קפה ומשרדים.

עד ראשית שנות ה-20 של המאה ה-21, למעט מספר מקרים, תיאטרון הצפון לא יצר או הפיק הצגות. הוא נוהל כהיכל תרבות בבעלות פרטית של אנשי העסקים שמעון קזנסקי וישראל פלדמן, והוצגו בו הצגות של התיאטראות השונים בישראל. משנת 2007 הפיק התיאטרון מספר מצומצם של מחזות עצמאיים, כגון "האמא של הרווקה", בכיכובה של חנה לסלאו, "בן בהפתעה" ו"עפרה" (דרמה מוזיקלית על חייה ומותה של עפרה חזה). בעשור השני של המאה ה-21, התיאטרון שירת כ-30,000 מנויי תיאטרון מאזור חיפה, הקריות וצפון הארץ. בנוסף להצגות של התיאטראות הרפרטואריים, הוצגו במקום הפקות ומופעים שונים, כגון קונצרטים, הצגות ילדים, מופעי בידור, מופעי מחול ומוזיקה והרצאות. מדי פעם הוא שימש גם את התזמורת הסימפונית חיפה.

בשנת 2020 נקלע התיאטרון למשבר תקציבי, עד כדי חוב צבירת חוב בסך כ-11 מיליון ש"ח. לאחר שהופסקה הפעילות עם תחילת משבר הקורונה בישראל והוגשה בקשה להקפאת הליכים, נמכר התיאטרון לגדי צדקה, מייסד "התיאטרון העברי". צדקה, שהתחייב במעמד הרכישה להשקיע 6 מיליון ש"ח בחידוש המבנה, כולל החלפת מערכת מיזוג האוויר והמושבים, הצהיר ש"תיאטרון הצפון" יהפוך לביתו של "התיאטרון העברי", שהוא תיאטרון רפרטוארי. מאז הרכישה, מלבד היותו הבעלים, צדקה משמש גם כמנכ"ל התיאטרון.

כחלק מתפיסת הניהול של ההנהלה החדשה של התיאטרון, מלבד ההצגות המועלות בו, מוקרנים בו גם, מעת לעת, סרטי קולנוע. התיאטרון אף נטל לראשונה חלק בפסטיבל הסרטים הבינלאומי חיפה בשנת 2021, כשמקצת ההקרנות במסגרת הפסטיבל התקיימו בו.

== קישורים חיצוניים ==

* 
* 
* 

==הערות שוליים==

קטגוריה:חיפה: תיאטראות
קטגוריה:קריית חיים
לוקיוס אמיליוס פאולוס מקדוניקוס

לוקיוס אמיליוס פאולוס מקדוניוס (בלטינית: Lucius Aemilius Paulus Macedonicus; 229–160 לפנה"ס) היה מדינאי ומצביא רומי. היה בנו של הקונסול לוקיוס אמיליוס פאולוס אשר נוצח ונהרג בקרב קאנאי בשנת 216 לפנה"ס.

שימש כקונסול בשנים 182–168 לפנה"ס והתפרסם בזכות ניצחונו המזהיר בקרב פידנה (168 לפנה"ס) אשר הביא לסיום המלחמה המוקדונית השלישית, וזיכה אותו בכינוי "מקדוניקוס". אחד מבניו אומץ על ידי בנו של פובליוס קורנליוס סקיפיו אפריקנוס, נקרא מאז על שמו עם התוספת "אמיליאנוס" והתפרסם בזכות החרבתו את קרתגו.

==קישורים חיצוניים==

* 

קטגוריה:קונסולים ברפובליקה הרומית
קטגוריה:אישים שחיו במאה ה-2 לפנה"ס
קטגוריה:אישים שחיו במאה ה-3 לפנה"ס
מותו של אקטאון

מותו של אקטאון הוא ציור שמן של הצייר האיטלקי מתקופת הרנסאנס טיציאן, שצוירה בין השנים 1559–1575.

היצירה מתארת את מותו של אקטאון, המתואר בספר השלישי מתוך יצירתו של אובידיוס "מטמורפוזות".

היצירה מוזכרת כאחת משתי יצירות במכתבו של האמן למזמין היצירות - המלך פיליפה השני מיוני 1559. במכתב מציין טיציאן כי החל לעבוד על היצירות. במאה ה-18 הפכה היצירה לחלק מאוסף אורליאן.

בשנת 1971 החל קמפיין ציבורי בבריטניה לרכוש את היצירה, וכן את היצירה דיאנה ואקטאון, אף היא מעשה ידי טיציאן. בסיום הקמפיין הושג הסכום הנדרש ושתי היצירות נרכשו עבור הגלריה הלאומית שבלונדון.

==קישורים חיצוניים==

*[https://web.archive.org/web/20090604120603/http://www.nationalgallery.org.uk/cgi-bin/WebObjects.dll/CollectionPublisher.woa/wa/work?workNumber=ng6420 קטלוג הגלריה הלאומית]

קטגוריה:אוספי הגלריה הלאומית (לונדון)
קטגוריה:טיציאן
Seventh Son of a Seventh Son

Seventh Son of a Seventh Son ("הבן השביעי של הבן השביעי") הוא אלבומה השביעי של להקת ההבי מטאל הבריטית איירון מיידן, שיצא ב-11 באפריל 1988. אלבום זה הוא האחרון בו השתתף הגיטריסט אדריאן סמית' טרם חזרתו בשנית ללהקה באלבום Brave New World משנת 2000.
== הפקה ==
לפחות חמישה שירים מהאלבום קשורים במובן מסוים לאגדת הפולקלור העוסקת בבן השביעי של הבן השביעי, שמחזיק בכוחות קסם: "Moonchild", "Infinite Dreams", "Seventh Son of a Seventh Son", "The Prophecy" ו-"The Clairvoyant".

מבחינת ליריקה, האלבום מתרכז סביב קונספטים פילוסופים כטוב נגד רע, מיסטיקה, חזיונות נבואיים, גלגול נשמות והעולם הבא, ומתייחס אליהם בשאלות הקשורות לנושא.

מבחינה מוזיקלית, האלבום ממשיך את הגיוון המוזיקלי אותו החלה הלהקה באלבום Somewhere In Time, ומעמיקה לחקור את העיסוק במיסטיקה, כוח וכת.

האלבום הגיע למקום ראשון במצעד הבריטי (השני מאז The Number of the Beast), נוסף למקום 12 במצעד הבילבורד 200 האמריקני. היה זה האלבום האחרון של מיידן שהגיע למעמד פלטינה בארצות הברית.

== רשימת השירים ==

== השתתפו באלבום ==
* ברוס דיקינסון - סולן
* דייב מארי - גיטרה חשמלית
* אדריאן סמית' - גיטרה חשמלית
* סטיב האריס - גיטרה בס
* ניקו מק'בריין - תופים

==קישורים חיצוניים==

קטגוריה:אלבומי 1988
קטגוריה:אלבומי איירון מיידן
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת EMI
No Prayer for the Dying

No Prayer for the Dying (בעברית: אין תפילה למתים) הוא אלבומה השמיני של להקת ההבי מטאל הבריטית איירון מיידן, שיצא ב-1 באוקטובר 1990. אלבום זה הוא הראשון לגיטריסט יאניק גרס, שהחליף את אדריאן סמית'. באלבום זה החל ברוס דיקינסון לשנות את סגנון שירתו מאופראי למחוספס יותר.

הסינגל היחיד מהאלבום, "Bring Your Daughter... to the Slaughter" נכתב והוקלט במקור עבור פסקול סרט האימה "סיוט ברחוב אלם 5: ילד החלומות". סינגל זה הגיע למקום ראשון במצעד הבריטי.

בעקבות עזיבתו של דיקינסון בשנת 1993, אף סינגל מהאלבום לא בוצע בהופעה חיה מאז ועד לשובו בשנת 1999. נוסף על כך, לפני שאדריאן סמית' עזב את הלהקה לאחר צאת אלבומה הקודם, "Seventh Son of a Seventh Son", הוא כתב יחד עם דיקינסון את הסינגל "Hooks in You".

האלבום הגיע למקום שני במצעד האלבומים הבריטי, ולמקום 17 במצעד הבילבורד האמריקני.

== רשימת השירים ==

== השתתפו באלבום ==
* ברוס דיקינסון - סולן
* דייב מארי - גיטרה חשמלית
* סטיב האריס - גיטרה בס
* יאניק גרס - גיטרה חשמלית
* ניקו מק'בריין - תופים
* מייקל קני - קלידים

==קישורים חיצוניים==

קטגוריה:אלבומי 1990
קטגוריה:אלבומי איירון מיידן
קטגוריה:אלבומים באנגלית
קטגוריה:אלבומי חברת EMI
BQP

הקשר המשוער בין מחלקות סיבוכיות שונות
בתורת הסיבוכיות, המחלקה
BQP (Bounded error, Quantum, Polynomial time) היא מחלקת סיבוכיות המכילה את כלל הבעיות הניתנות להכרעה על ידי מכונת טיורינג קוונטית, בעלת זמן ריצה פולינומי אשר צודקת בהסתברות "טובה", כלומר ההסתברות שהמכונה תחזיר תשובה נכונה (עבור הרצה נתונה) היא גבוהה מ-2/3, ובאופן דומה, הסתברות הכישלון חסומה (מלעיל) ב–1/3.

כבכל המחלקות בהם הסתברות הכישלון חסומה, ניתן להפעיל את האלגוריתם הקוונטי שוב ושוב, על מנת להקטין את הסתברות השגיאה באופן אקספוננציאלי. כמו כן, כלל המחלקות <math>\left.BQP_{p}\right.</math> בהן הסתברות הכישלון חסומה על ידי <math>p \in [0,0.5)</math> שקולות זו לזו.

== בעיות ידועות ==
המחלקה BQP מכילה את בעיית הפירוק של מספר שלם לגורמים ראשוניים, וכן את בעיית הלוגריתם הדיסקרטי.

== קשרים עם מחלקות סיבוכיות אחרות ==
המקבילה הקלאסית למחלקה זו היא המחלקה BPP, בה מכונת הטיורינג היא אקראית, אך לא קוונטית. מכיוון שמכונה קלאסית היא מקרה פרטי של מכונה קוונטית (בה לא מנוצל ה"כוח הקוונטי"), המחלקה BQP מכילה את המחלקה BPP, כלומר <math>BPP \subseteq BQP</math>. מכיוון שהמחלקה P מוכלת בBPP, מתקבל כי
: <math>P\subseteq BPP \subseteq BQP</math>.

המחלקה PSPACE מכילה את המחלקה BQP. אם נבטא את המכונה הקוונטית כרצף של שערים קוונטים, ניתן יהיה להמיר כל שער במטריצה יוניטרית. התוצאה הסופית של רצף השערים נתון כמכפלה של המטריצות המתאימות. על ידי ביצוע פעולת הכפלת המטריצות (בצורה יעילה מבחינת הזיכרון) ניתן לבצע את החישוב בזיכרון פולינומי שגודלו כגודל המטריצות. לפיכך מתקבל כי
: <math>P\subseteq BPP \subseteq BQP \subseteq PSPACE</math>.
מכיוון שהקשר בין P ובין PSPACE הוא שאלה פתוחה, כך גם היחס המדויק בין המחלקות לעיל.

הקשר בין BQP לבין NP אינו ידוע גם כן.

קטגוריה:חישוב קוונטי
קטגוריה:מחלקות סיבוכיות
סיגלית דיל

סיגלית דיל (נולדה ב-26 באפריל 1975 בחולון) היא סופרת ישראלית לילדים ולנוער, עורכת דין, רואת חשבון, דוקטור למשפטים ומגשרת. דיל כותבת בז'אנר המסתורין, המתח והפנטזיה ועורכת מפגשים עם תלמידים בכל ישראל.⁦

== ביוגרפיה ==
השתתפה בעבר בהנחיית סדנאות כתיבה בבתי-ספר ברחבי הארץ מטעם משרד החינוך במסגרת פרויקט "סיפור נולד". כמו כן, כיהנה כיו"ר ועדת הבחירות של אגודת הסופרים בישראל.

באפריל 2019 שימשה כשופטת בתחרות "כתיבה צעירה" של עמותת "חינוך לפסגות".

דיל היא בעלת ארבעה תארים אקדמיים. בהיותה סטודנטית לראיית חשבון, שימשה כמבקרת ספרים בעיתון של המכללה למנהל והייתה מורה מחליפה. בתקופה זו כתבה את ספרה הראשון, "שעון הקסמים", שראה אור בשנה הראשונה ללימודיה לתואר הראשון במשפטים במרכז הבינתחומי בהרצליה. הצלחתו הביאה להוצאת ספרים נוספים, דרך הוצאת הספרים עם עובד. במסגרת עבודת הדוקטורט שעשתה בפקולטה למשפטים באוניברסיטת בר-אילן, שילבה בין עולם המשפט לבין עולם הספרות.

דיל עובדת כעורכת דין במשרד לענייני נזיקין.

== ספריה ==
*חופש הביטוי בתקשורת - נכתב בשיתוף עם עורכת דין אורלי נתנזון; בהוצאת המכון למחקרי משפט וכלכלה בע"מ
*שעון הקסמים (1999) - ספרה הראשון של דיל מאויר מנוקד, ראה אור בתחילה בהוצאת דני ספרים. בשנת 2015 יצא במהדורה מחודשת בהוצאת עם עובד
*תלתלים מכושפים (2002) - הוצאת עם עובד
*הפנימייה שלא הייתה (2005) - הוצאת עם עובד
*אנשי הקירות (2006) - הוצאת עם עובד
*טירת כחולי העין (2007) - הוצאת עם עובד
*הבובה (2008) - הוצאת עם עובד
*המכשף האפגני (2011) - הוצאת עם עובד
*לכודים באפלה (2013) - הוצאת עם עובד
*לב של עץ (2016) - הוצאת עם עובד
*אפלות (2019) - הוצאת עם עובד
*היונה שסבלה מפחד גבהים (2019) - הוצאת עם עובד

==קישורים חיצוניים==

* 

* 
* [http://www.am-oved.co.il/AllResults?bskeyword=סיגלית%20דיל הספרים של סיגלית דיל] באתר עם עובד
* 
* 
* [https://www.facebook.com/סיגלית-דיל-העמוד-הרשמי-223814440998808/ סיגלית דיל בפייסבוק - העמוד הרשמי]
* [https://www.instagram.com/sigalit_dill/ סיגלית דיל באינסטגרם]
* 
* 
* 
* 
* 
* [http://nuritha.co.il/he/node/42317/critic#internal-44555 קרולין זרעוני על 'לב של עץ'] באתר נוריתה, ספטמבר 2016
* רווית שרף, [https://www.dmag.co.il/pub/HISTADRUT/shiur124/31/ סיגלית דיל בנעלי בית], ראיון ב"שיעור חופשי", אתנחתא, גיליון 124, מרץ 2018, עמ' 31.
* 
* 

קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:רואות חשבון ישראליות
קטגוריה:רואי חשבון ישראלים
קטגוריה:בוגרי תיכון יבנה (חולון)
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1975
קטגוריה:ישראלים שנולדו ב-1975
Sinatra and Swingin' Brass

Sinatra and Swingin' Brass הוא אלבום מאת הזמר האמריקני פרנק סינטרה, זהו אלבום האולפן ה 31 של סינטרה והחמישי היוצא בחברת ההקלטות רפרייז רקורדס. האלבום ראה אור לראשונה בשנת 1962.

לאחר אלבום הבלדות הרומנטיות Sinatra and Strings הוציא סינטרה אלבום אנרגטי וקצבי בסגנון הסווינג. הייתה זו הפעם הראשונה שסינטרה עבד עם המעבד ניל הפטי. האלבום מכיל כמה שירים שסינטרה הקליט לאלבומים קודמים שלו כגון: Songs for Young Lovers ,Songs for Swingin' Lovers ו A Swingin' Affair!. במהלך ההקלטות סבל סינטרה מהתקררות, אך התעקש להשלים את ההקלטות במועדן, בהאזנה קשובה ניתן לשמוע את קולו נסדק מעט עקב זאת. האווירה העליזה באלבום ומלאת החיים המשיכה לפתח את דמותו של סינטרה כאדם הנהנה מהחיים הטובים כשם שחבורת הראט פאק שבהנהגתו הייתה.

בשנת 1992 יצא האלבום בגרסת התקליטור, לאלבום זה נוספו שלושה שירים שלא הופיעו באלבום המקורי.

== משתתפים ==
* פרנק סינטרה - קולות
* ניל הפטי - מעבד, מנצח

== רשימת שירים ==

# Goody Goody
# They Can't Take That Away from Me
# At Long Last Love
# I'm Beginning to See the Light
# Don'cha Go 'Way Mad
# I Get a Kick Out of You
# Tangerine
# Love Is Just around the Corner
# Ain't She Sweet
# Serenade In Blue
# I Love You
# Pick Yourself Up
==קישורים חיצוניים==

קטגוריה:אלבומי פרנק סינטרה
טטרקורד

טטרקורד במובנו הקלאסי הוא "סולם מוזיקלי מקוצר", המורכב מרצף של ארבעה תווים בלבד, כך שבין הראשון לבין הרביעי יש מרווח של קוורטה זכה, דהיינו 2.5 טונים. בעת המודרנית הורחב שימושה של המלה, כך שהמונח עשוי לתאר כל מקטע של ארבעה תווים, המהווה חלק מסולם או מרצף כלשהו של תווים.
 
מקורו של הטטרקורד, שהוא למעשה "חצי סולם", ביוון העתיקה: היוונים השתמשו בכלי נגינה בעל 4 מיתרים בלבד, הנקרא ליר, והטטרקורד שימש כיחידה מרכזית לסידור התווים (בדומה לתפקידה של האוקטבה כיום במוזיקה המערבית). המשמעות המילולית של המונח היא "ארבעה מיתרים". 

הטטרקורד מופיע בשלוש צורות: דיאטונית, כרומטית ואנהרמונית. בחישוב כלפי מעלה, הצורה הדיאטונית מורכבת ממרווחים של חצי טון-טון-טון; הכרומטית מבוססת על רצף של חצי טון-חצי טון-טרצה קטנה; והאנהרמונית בנויה על רבע-טון-רבע-טון-טרצה גדולה. בתאוריה של ימי הביניים לדוגמה, ב"מוזיקה אנכיריאדיס", נפוצה התבנית טון-חצי טון-טון.

==קישורים חיצוניים==

* 

==הערות שוליים==

קטגוריה:הרמוניה
קטגוריה:סולמות במוזיקה
Sinatra Sings Great Songs from Great Britain

Sinatra Sings Great Songs from Great Britain הוא אלבום מאת הזמר האמריקני פרנק סינטרה, זהו אלבום האולפן ה 34 של סינטרה והשביעי היוצא בחברת ההקלטות רפרייז רקורדס

האלבום Sinatra Sings Great Songs from Great Britain הוא אחד האלבומים המשונים ביותר בקריירה של סינטרה, בגרסתו המקורית יצא האלבום על אריך נגן בשנת 1962 בבריטניה בלבד ולאחר כמה שנים הורד ממדפי האלבומים ולא היה ניתן להשגה עד שיצא שוב על גבי תקליטור בשנת 1992, אז גם הוא הופיע לראשונה בארצות הברית.

האלבום הורכב כולו שירים שחוברו בידי משוררים בריטיים והתזמורת המלווה הייתה גם כן מורכב מנגנים בריטיים. את ההקלטות ביצע סינטרה בעת ששהה בלונדון במהלך סיבוב הופעות באי הבריטי, והוא היה עייף ושחוק בזמן ההקלטות עצמן.

המארגן/מנצח רוברט פארנון כתב כמה מהקטעים שהיו שאפתניים ומלאי תשוקה, אך מצבו של סינטרה לא אפשר את הביצוע המושלם.

== משתתפים ==
* פרנק סינטרה - קולות
* רוברט פארנון - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
All Alone

All Alone הוא אלבום מאת הזמר האמריקני פרנק סינטרה, זהו אלבום האולפן ה-33 של סינטרה והשישי בחברת ההקלטות רפרייז רקורדס. האלבום יצא בשנת 1962.

במקור תוכנן האלבום להקרא, Come Waltz With Me, אך השם כמו גם שיר הנושא נחתכו והוצאו מהאלבום רגע לפני צאת האלבום. הרכב האלבום נותר כשהיה, אוסף של שירי ואלס (סוג של ריקוד).

באלבום חזר סינטרה לשתף פעולה עם המארגן/מנצח גורדון ג'נקינס, איתו כבר שיתף פעולה במספר אלבומים, ג'נקינס הידוע בחיבתו למוזיקה קלאסית, ארגן את השירים כך שהתזמורת הובלטה, דבר שהתאים לבלדות הרומנטיות, בעיקר אלה שנכתבו בידי אירווינג ברלין. ג'נקינס שילב בנגינת התזמורת סגנון נאו-קלאסי, דבר שגרם להעשרת המוזיקה.

בשנת 1999 יצאה גרסת התקליטור של האלבום ואל רשימת השירים המקוריים התווספו גם השירים שהוסרו ממנו ברגע האחרון.

עטיפת האלבום מבוססת על תמונת פורטרט של סינטרה התלויה בביתו שבפלאם ספרינגס.

== משתתפים ==
* פרנק סינטרה - קולות
* גורדון ג'ינקינס - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
Sinatra-Basie

Sinatra-Basie הוא אלבום מאת הזמר האמריקני פרנק סינטרה, זהו אלבום האולפן ה 35 של סינטרה, והשמיני בחברת ההקלטות רפרייז רקורדס. האלבום יצא בשנת 1962.
== הפקה ==
האלבום הידוע גם בשמו המלא, Sinatra-Basie: An Historic Musical First, היה שיתוף הפעולה הראשון בין שני הכוכבים הגדולים של עולם הג'אז. סינטרה בתחום הווקאלי ואילו קאונט בייסי בתחום התזמורתי. רבים חיכו לשיתוף פעולה זה.

שיתוף פעולה זה תרם באופן מיוחד למוניטין של שני האמנים. עבור בייסי, הקשר עם סינטרה נתן לעצמו וללהקתו פרסום רב יותר ממה שהיה להם אי פעם, ובעבור סינטרה העבודה המשותפת עם בייסי על האלבום נתנה לו חופש פעולה יצירתי שהתבטא בשירה חופשית ומשוחררת יותר מאי פעם.

סינטרה ניצל את יכולת התיפוף של המתופף סוני פיין כאשר קולו סובב את הקצב בעדינות ועודד את פיין להגביר את מקצב הסווינג דבר זה יצר הדדיות עם תזמורתו של בייסי והתוצאה הייתה אחת מההקלטות הקצביות ביותר של סינטרה.

האלבום זכה להצלחה רבה בבריטניה והגיע למקום השני במצעד האלבומים הבריטי.

בשנת 1988 יצאה גרסה של האלבום על גבי תקליטור.

== משתתפים ==
* פרנק סינטרה - קולות
* קאונט בייסי - פסנתר
* התזמורת של קאונט בייסי
* ניל הפטי - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומי חברת רפרייז רקורדס
קטגוריה:אלבומים באנגלית
את והב בסופה

את וָהֵב בסופה הוא ניב מקראי-חז"לי המשמש כהצהרה כי למרות חילוקי דעות חריפים בלימוד התורה, ניתן להישאר בידידות.

==מקור הביטוי==
אזור נחל ארנון, על פי חלק מהפרשנים, זהו מיקומן של הערים והב וסופה המקראיות.
בעת תיאור מלחמת שבטי ישראל נגד סיחון מלך האמורי, בנחל ארנון, נכתב בתורה:

לפשוטו של מקרא, מדובר בציון העובדה כי בספר בו כתבו בני ישראל את ניצחונותיהם, הוזכר כיצד נכבשה העיר והב או יהב והעיר סופה. פרשנים אחרים גורסים, כי מדובר בתיאור מליצי על כיבוש העיר והב, בסופה ובסערה.

בהתחשב בסגנון הלמידה הישיבתי, המבוסס על לימוד בחברותא ומתאפיין בוויכוח ומחלוקות כחלק בלתי נפרד מחוויית הלימוד, טבעו חז"ל את הביטוי: "מלחמתה של תורה", כמושג חיובי לוויכוח בעל אופי בונה, המוביל בסופו של דבר להסקת מסקנות ופסיקת ההלכה. לשם הבהרת הדברים דרשו חז"ל בתלמוד בבלי את הפסוק, על מנת להסביר את מהותה של המלחמה התורנית בין הלומדים:

הסביר זאת רש"י בפירושו: .

==משמעות הניב והשימוש בו==

הניב בא לתאר מצב של מחלוקת בין ידידים קרובים, אפילו אב עם בן ורב עם תלמיד, המתווכחים על נקודה מהותית. זאת שלא מתוך כוונה או רצון להתנצח, אלא על מנת להגיע לאמיתות הדברים ולהסיק מסקנות ברורות, כשבסופו של ויכוח לא יוותרו הצדדים אויבים, אלא יישארו בידידות ובהסכמה.

כבר בתקופת הראשונים ניתן למצוא את הניב בספרי השו"ת, כהבעת התנצלות וידידות, לאחר כתיבת דעה החולקת על הזולת. בעיקרו משמש הניב בספרות התורנית כחתימה לוויכוח, וכהצגת עמדה, כי על אף חילוקי הדעות, אין בהבעת דעה מנוגדת, משום שינוי לרעה באופי היחסים בין המתווכחים וכי הסכסוך הוא ענייני ולא ירד לפסים אישיים.

לעיתים משמש הניב כהודעה על קבלת דברי הזולת לאחר ויכוח סוער, תוך הסכמה כי בסופו של דבר הוכרעה "המלחמה" ושני המתווכחים נותרו אוהבים זה לזה והגיעו לעמק השווה.

==השפעה==

משמעותו של הניב השפיעה אף על הפסיקה ההלכתית האוסרת על הוראת הלכה בפני רבו, אך מתירה ויכוח עמו לצורך פסיקת ההלכה, כפי שאנו רואים בספרי הפוסקים:

==בספרות==
בספרו מ-1984, "הדרך לעין חרוד", הסופר עמוס קינן הרבה להשתמש בניב, וב-1988 פרסם ספר בעל אלמנטים אוטוביוגרפיים בשם "את והב בסופה".

==ראו גם==
* האמת והשלום אהבו

==קישורים חיצוניים==

*[https://www.no-666.com/2009/08/29/%D7%90%D7%AA-%D7%95%D7%94%D7%91-%D7%91%D7%A1%D7%95%D7%A4%D7%94/ חקירה מקיפה על את והב בסופה], אלי אשד, "היקום של אלי אשד"
* נ.ה. טור-סיני, "כלום היה "ספר מלחמות ה'" בידי כותב התורה?", ידיעות החברה לחקירת ארץ-ישראל ועתיקותיה 1960. 

==הערות שוליים==

קטגוריה:ניבים וביטויים תנ"כיים
קטגוריה:אמרות חז"ל
קטגוריה:פרשת חקת
שיטת ויקרס

העקבה שמשאיר החודרן בשיטת ויקרס
שיטת ויקרס (באנגלית: Vickers) היא שיטה לבדיקת קשיות מתכות. השיטה בודקת את התנגדות המתכת לחדירת חומר זר (חודרן) לתוכה. באמצעות בדיקה זו ניתן לקבוע תכונות טכנולוגיות ומכניות של החומר. 

השיטה פותחה ב-1922 בחברת ויקרס (Vickers Ltd) על ידי רוברט סמית' וג'ורג' סנדלנד. החברה פורקה בשנות ה-60 של המאה ה-20.

החודרן בבדיקה זו הוא פירמידת יהלום מרובעת בעלת זווית חוד של 136<sup>o</sup> בין הפאות המנוגדות. את העומס נהוג לשנות בין 1 ל-120 ק"ג. מספר הקשיות VHN מבוסס על העומס הפועל מחולק בשטח פני העיקבה. שטח זה מחושב על ידי מדידת אלכסוני ריבוע העיקבה והקשיות מחושבת לפי הנוסחה: 
:<math> VHN=\frac{2Psin(136/2)}{L^2}=\frac{1.854P}{L^2}[Mpa]</math>
 
כאשר:
*<math>\ P</math> העומס בניוטון כח
*<math>\ L</math> האורך הממוצע של אלכסוני העקבה במילימטר

לא נשתמש בנוסחאות אלא בטבלאות מיוחדות לשיטה המבוססת על הנוסחה, בדומה לשיטת ברינל.

== חסרונות ויתרונות ==

#	כל ההנחיות לגבי פני השטח הנבדק זהות לאלו שבבדיקת ברינל: ליטוש, מקבילות ניקיון.
#	אין אפשרות של בדיקת שטחים לא מישוריים אלא רק באופן השוואתי היות שהאלכסונים אינם בעלי אורך אמיתי.
#	עבור בדיקה מדויקת יש צורך במכשור מיקרוסקופי יקר ועבודה זהירה עם חודרן היהלום (מאוד שביר).
#	לצורך דיוק יתר נהוג למדוד בעומסים שונים ולהשוות את התוצאות – גוזל זמן רב.
#	היתרון העיקרי בשיטה זו הוא השימוש בחודרן יהלום, המאפשר בדיקה של קשיות חומרים קשים.

==ראו גם==
* קשיות רוקוול

== קישורים חיצוניים ==

* [https://web.archive.org/web/20160509180758/http://www.ifaisrael.com/h_hardness.aspx בדיקת קושי], המכון לחקר הכשל
* 

קטגוריה:הנדסת חומרים
קטגוריה:קשיות

de:Härte#Härteprüfung nach Vickers (HV)
סנגריה

כד סנגריה
סנגריה (בספרדית - Sangría שמשמעו "מדמם") היא פונץ' קוקטייל יין, שמוגש קר או חם, ומוצאו מספרד ופורטוגל. העיר המזוהה ביותר עם המשקה היא ברצלונה. הסנגריה מורכבת מכוס יין אדום וחצי ליטר מיץ תפוזים טרי, בתוספת מעט סוכר או דבש מקלות קינמון, מסמרי ציפורן וכוכבי אניס. אל המשקה נוהגים להוסיף פירות חתוכים לקוביות דקות: בדרך כלל תפוזים ולימונים (עם הקליפה), ולעיתים גם תפוחים ואגסים. במקומות מסוימים נוהגים להוסיף מעט ברנדי כדי לחזק את התחושה האלכוהולית.

== היסטוריה ==
השם סנגריה מקורו במילה הספרדית Sangría ("מדמם") ומתייחס לצבעו האדום של המשקה. מקור המשקה מגיע עד ימי הביניים של אירופה התיכונית. באותה התקופה, המים לא היו ראויים לשתייה, לכן משקאות אלכוהוליים היו פתרון הולם כיוון שהם הורידו את הסיכוי לחולי. באותם זמנים, אנשים היו מערבבים יין, שהיה קליל ופחות חזק ממה שאנו רגילים אליו כיום יחד עם תבלינים כמו קינמון.<ref></ref> יוונים ורומאים היו מכינים משקה אלכוהולי באמצעות סוכר, תבלינים ופירות בשם 'היפוקראס' - יין מתובל מימי הביניים, אשר ממנו נגזר מאוחר יותר המשקה הספרדי הידוע כיום כ'סנגריה'.

בראשיתה הייתה מיוצרת הסנגריה בספרד מגפנים שנשתלו על ידי הפניקים בסביבות שנת 1100 לפנה"ס.

כיבוש ספרד על ידי שושלות איסלאמיות הביאו לסיומו של עסק ייצור הסנגריה הספרדי, אשר נמשך עד לשנת 1492. המשקה היה מיוצר גם בבריטניה ובצרפת באמצעות אשכולות ענבים שמקורם בצרפת.

בשנת 1964 הציגה ספרד את הסנגריה בתערוכה העולמית שהתקיימה בניו-יורק וכך הפכה את הסנגריה למשקה בעל תהילה עולמית.<ref></ref> מאז, מדינות אירופאיות רבות ומאות מסעדות יצרו גרסאות משלהן של הסנגריה. ספרד לבדה מציעה מספר רב של גרסאות מסורתיות לפי אזורים שונים במדינה, כמו למשל גרסה תוססת באזורים בספרד שבהם מייצרים קאווה.

הסנגריה נזכרת בשיר של נעמי שמר 'אני גיטרה' - "על משבצות אדום לבן, אשכול בשל על השולחן, ואגסים דמויי סזאן, וגם סנגריה". וגם בשיר "just a perfect day" של לו ריד.

== ראו גם ==
* טינטו דה וראנו
* קלימוצ'ו
* יין מתובל

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:המטבח הספרדי
קטגוריה:קוקטיילי יין
את והב בסופה (ספר)

את והב בסופה הוא ספרו של עמוס קינן, שיצא לאור בהוצאת כתר בשנת 1988. הספר הוא מעין משל בעל אלמנטים אוטוביוגרפיים, שבו הגיבור, עיתונאי בעל שם, מגיע יום אחד לביתו ומוצא כי זהותו הוחלפה בזהות של אדם בשם "יוחנן לוין", שהוא נדון לחיות את חייו. 

הספר משיק לנקודות רבות בחייו של קינן, ששם משפחתו המקורי הוא "לוין", ומכיל תובנות רבות של קינן על חייו ועל עברו.

==ראו גם==
*את והב בסופה (ביטוי מקראי)

==קישורים חיצוניים==
* 

קטגוריה:ספרים ישראליים
קטגוריה:ספרים בעברית
קטגוריה:ספרי 1988
קטגוריה:ספרי הוצאת כתר